شەفەق نیوز/ سەرچەوەیگ ئەمنی وەرپرس، ئمڕوو شەممە، خەوەردا لە رزگاربوین ئەفسەر پایەبەرزیگ لە تەقەلای کوشتنی لە باشوور خوەرهەڵات بەغداد پایتەخت.
سەرچەوەگە ئەرا ئاژانس شەفەق نیوز وت: شەوەکی ئمڕوو، چەکدارەیلیگ نەناسریاگ تەقە وەرەو ماشینەگەی عەمید روکن (ز، ح) لە وەزارەت وەرگری لە قەزای مەداین لە باشوور خوەرهەڵات بەغداد کردن.
سەرچەوەگە وتیش؛ ئەفسەرەگە لە تەقەلای کوشتنەگەی رزگار بوی، و تەنیا زەردەیلیگ لە ماشینەگەی بوی.
